Document ID: 32005D0806

ΑΠΌΦΑΣΗ 2005/806/ΚΕΠΠΑ ΤΟΥ ΣΥΜΒΟΥΛΊΟΥ
της 21ης Νοεμβρίου 2005
για την εφαρμογή της κοινής δράσης 2005/557/ΚΕΠΠΑ, σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την κοινή δράση του Συμβουλίου 2005/557/ΚΕΠΠΑ, της 18ης Ιουλίου 2005, σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (1), και ιδίως το άρθρο 8, παράγραφος 1, δεύτερο εδάφιο, σε συνδυασμό με το άρθρο 23, παράγραφος 2 της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Το Συμβούλιο αποφάσισε, σύμφωνα με το άρθρο 15 της κοινής δράσης 2005/557/ΚΕΠΠΑ, να συνεχίσει την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν.
(2)
Όσον αφορά το πολιτικό σκέλος, το Συμβούλιο θα πρέπει να αποφασίσει αναλόγως το ποσό αναφοράς για τη συνέχιση της δράσης στήριξης.
(3)
Η δράση στήριξης της ΕΕ προς την AMIS II θα διεξαχθεί στο πλαίσιο μιας κατάστασης που ενδέχεται να επιδεινωθεί και πιθανόν να θίξει τους στόχους της ΚΕΠΠΑ, όπως ορίζονται στο άρθρο 11 της Συνθήκης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το ποσό δημοσιονομικής αναφοράς το οποίο προορίζεται να καλύψει τις δαπάνες που συνδέονται με την εφαρμογή του τμήματος ΙΙ της κοινής δράσης 2005/557/ΚΕΠΠΑ από τις 29 Ιανουαρίου έως τις 28 Ιουλίου 2006, ανέρχεται σε 2 200 000 ευρώ.
2. Η διαχείριση των δαπανών οι οποίες χρηματοδοτούνται από το αναφερόμενο στην παράγραφο 1 ποσό πραγματοποιείται σύμφωνα με τις διαδικασίες και τους κανόνες της Ευρωπαϊκής Κοινότητας που ισχύουν όσον αφορά τον προϋπολογισμό, με εξαίρεση το ότι καμία προχρηματοδότηση δεν θα παραμείνει στην κυριότητα της Κοινότητας. Υπήκοοι τρίτων κρατών επιτρέπεται να υποβάλλουν προσφορά για συμβάσεις.
Άρθρο 2
Το Συμβούλιο αξιολογεί, το αργότερο μέχρι τις 30 Ιουνίου 2006, κατά πόσον η δράση στήριξης της ΕΕ θα πρέπει να συνεχισθεί.
Άρθρο 3
Η παρούσα απόφαση αρχίζει να ισχύει από την ημερομηνία έκδοσής της.
Οι δαπάνες είναι επιλέξιμες από τις 29 Ιανουαρίου 2006.
Άρθρο 4
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 21 Νοεμβρίου 2005.

Labels: 5
13
9
18
15